উচ্চ প্রাথমিকের নিয়োগে সুপার নিউমেরারি পদ বাতিল, নির্দেশ হাইকোর্টের

কলকাতা: উচ্চ প্রাথমিকের নিয়োগে সুপার নিউমেরারি (Super Numerary Post Upper Primary Recruitment ) পদ তৈরির সিদ্ধান্ত খারিজ করে দিল কলকাতা হাইকোর্ট (Calcutta High Court)। আপার প্রাইমারি (Upper Primary Recruitment ) কর্মশিক্ষা ও শরীরশিক্ষায় মোট ১৬০০ সুপার নিউম্যরিক পদে ৭৫০কর্মশিক্ষা ও ৮৫০ শরীরশিক্ষায় নিয়োগের সিধান্ত বাতিল করল হাইকোর্ট। বৃহস্পতিবার এই নির্দেশ দিল বিচারপতি বিশ্বজিৎ বসুর সিঙ্গল বেঞ্চ। আদালতের পর্যবেক্ষণ, ১৬০০ অতিরিক্ত শূন্য পদ তৈরির সিদ্ধান্ত ভুল। প্যানেলের মেয়াদ উত্তীর্ণ হওয়ার পর এভাবে অতিরিক্ত শূন্যপদ তৈরি করা যায় না। অপেক্ষমান(ওয়েটিং) তালিকা থেকে প্যানেল মেয়াদ শেষ হওয়ার পর এভাবে চাকরি দেওয়া যায়না।

বুধবার কলকাতা হাই কোর্টের ডিভিশন বেঞ্চ ৩২ হাজার প্রাথমিক শিক্ষকের চাকরি বহাল রাখায় স্বস্তি পেয়েছিল রাজ্য। তার ২৪ ঘণ্টা কাটতে না-কাটতেই উচ্চ আদালতের অন্য একটি রায়ে ধাক্কা খেল রাজ্য। আপার প্রাইমারি (Upper Primary Recruitment) কর্মশিক্ষা ও শরীরশিক্ষায় মোট ১৬০০ সুপার নিউম্যরিক পদে ৭৫০কর্মশিক্ষা ও ৮৫০ শরীরশিক্ষায় নিয়োগের সিধান্ত বাতিল করল হাইকোর্ট। ওয়েটিং লিস্টে নাম থাকা চাকরিপ্রার্থীদের নিয়োগের জন্য সুপার নিউমেরারি বা অতিরিক্ত শূন্যপদ তৈরি করা হয়। উচ্চ প্রাথমিকে কর্মশিক্ষা ও শারীরশিক্ষায় এই নিয়োগের সিদ্ধান্ত নেয় SSC। ২০২২ সালের দু’টি বিজ্ঞপ্তি বাতিল করল বিচারপতি বিশ্বজিৎ বসুর সিঙ্গল বেঞ্চ। ফলে কর্মশিক্ষায় ৭৫০ ও শারীরশিক্ষায় ৮৫০ শূন্যপদে নিয়োগে সিদ্ধান্ত বাতিল। দু’টি বিজ্ঞপ্তিই এ দিন খারিজ করে দিয়েছে আদালত।

আরও পড়ুন:সাসপেন্ড হুমায়ুন কবীর, কী জানাল তৃণমূল?

আদালতের পর্যবেক্ষণ, ১৬০০ অতিরিক্ত শূন্যপদ তৈরির সিদ্ধান্ত ভুল। প্যানেলের মেয়াদ উত্তীর্ণ হয়ে যাওয়ার পরে এ ভাবে অতিরিক্ত শূন্যপদ তৈরি করা যায় না। মেয়াদ পার হয়ে যাওয়া ওয়েটিং লিস্ট থেকে এ ভাবে চাকরিও দেওয়া যায় না। রাজনৈতিক নৈতিকতার কাছে সাংবিধানিক নৈতিকতা কখনও মূল্যহীন হয়ে যায় না। সুপার নিউম্যারিক পোস্টে নিয়োগের সিদ্ধান্তের প্রেক্ষিতে দুর্নীতি ও সিবিআই তদন্তের দাবির বিষয়গুলি নিয়ে পরবর্তীকালে আদালত সিদ্ধান্ত গ্রহণ করবে। ওই মামলার শুনানি হবে আগামী জানুয়ারি মাসে।

দেখুন ভিডিও